COM7 ปิดเช้าพุ่ง 4% ทุบสถิติ “ออลไทม์ไฮ” ลุ้นแตะเป้า 70 บาท-แนวโน้มกำไร Q1 โตแรง
ราคาหุ้น COM7 ปิดเช้าพุ่ง 4% เดินหน้าทุบสถิติ “ออลไทม์ไฮ” ลุ้นแตะเป้า 70 บ. รับผลงาน Q1 โต 68%
ราคาหุ้น COM7 ปิดเช้าพุ่ง 4% เดินหน้าทุบสถิติ “ออลไทม์ไฮ” ลุ้นแตะเป้า 70 บ. รับผลงาน Q1 โต 68%
9 เม.ย. 2564

ผู้สื่อข่าวรายงานว่า ราคาหุ้นบริษัท คอมเซเว่น จำกัด (มหาชน) หรือ COM7 วันที่ (9 เม.ย.2564) ปิดตลาดภาคเช้า อยู่ที่ระดับ 69.75 บาท บวก 2.75 บาท หรือ 4.10% ด้วยมูลค่าซื้อขาย 1.25 พันล้านบาท ซึ่งราคาหุ้นทำออลไทม์ไฮต่อเนื่อง โดยนับตั้งแต่เข้าตลาดฯเมื่อวันที่ 10 ส.ค.2558

ทั้งนี้ บล.ธนชาต แนะนำซื้อ ราคาเป้าหมาย 70 บาท
ด้าน บล.ทิสโก้ ระบุในบทวิเคราะห์ โดย แนะนำเป็น “ซื้อ” COM7 ด้วยมูลค่าเหมาะสม 66.25 บาท โดยมีปัจจัยบวกจาก 1) คาดผลประกอบการไตรมาส 1/2564 อยู่ที่ 483 ล้านบาท เติบโตเพิ่มขึ้น 68% จากงวดเดียวกันของปีก่อน โดยจากความต้องการสินค้าทั้ง Apple และอุปกรณ์คอมพิวเตอร์ที่สูงต่อเนื่อง 2) การเป็นผู้นำในตลาดค้าปลีกสินค้าไอทีที่จะเติบโตไปพร้อมกับการเปลี่ยนผ่านเทคโนโลยี 4G เป็น 5G ซึ่งจะสร้างความต้องการโทรศัพท์เคลื่อนที่รวมถึงสินค้าเกี่ยวเนื่องไปอีกอย่างน้อย 2 ปี